Președintele Partidului Popular Maghiar din Transilvania, salut nazist pe Facebook. Formațiunea susține că pagina a fost spartă

O fotografie postată duminică pe pagina de Facebook a filialei Cluj a Partidului Popular Maghiar din Transilvania (PPMT) îl arată pe președintele partidului, Csomortanyi Istvan, făcând salutul nazist alături de câțiva tineri, potrivit publicației Transindex.ro.

Fotografia a fost ștearsă după câteva ore, iar partidul a susținut într-un comunicat de presă că imaginea a fost postată de persoane neautorizate. Partidul nu a explicat însă dacă fotografia este trucată, dată fiind apariția președintelui PPMT în respectiva imagine.

PPMT este unul dintre cele trei partide maghiare din România. Partidul este asociat cu Laszlo Tokes și militează pentru autonomia maghiarilor din România, fiind extrem de agresiv în acțiunile sale.

Sursa foto: Transindex